
A Búvár Zsebkönyvek Dísznövények (2. kiadás) 
eddig megjelent kötetei: — Csigák, kagylók (2. kiadás) 
Fák, bokrok (2. kiadás) 


Gombák. 


Madarak (4. kiadás) Legyek, hangyák, méhek, 
Vadvirágok 1. (4. kiadás) darazsak (3. kiadás) 
Gombák (8. kiadás) Vadak (2. kiadás) 
Halak (3. kiadás) Ásványok 
Lepkék (8. kiadás) Mohák, zuzmók, harasztok 
(2. kiadás) 
Bogarak (3. kiadás) 
Kövületek 


Kutyák (2. kiadás) 
Kígyók, békák 
Díszmadarak (3. kiadás) 
Vadvirágok 2. (2. kiadás) 
Kultúrnövények 1. (2. kiadás) 
Pókok, skorpiók (3. kiadás 
Háziállatok (2. kiadás) 
Gyümölcsök (2. kiadás) 
Ősállatok (2. kiadás) 
Kultúrnövények 2. 
Felhők 

Állatkerti emlősök 
Állatkerti madarak 
Gyógynövények 

Tengeri állatok 1. 
Tengeri állatok 2. 
Emberek 

Kaktuszok, pozsgások 
Fűszernövények 

Különös növények 
Kisemlősök 
Emberelődök 

Trópusi pillangók 

Mesekönyvekben és képeslapokon, a cukrász marcipánjai között, 
az újévi négylevelű lóhere mellett ott van mindig egy piros, fehéren 
pettyezett pompás gomba: a légyölő galóca. Ezt ismertük meg 
kicsi korunkban mérges gombának, s azt gondoltuk : persze mér- 
ges, mert olyan nagyon piros. Pedig a mi leggyakoribb halálos 
mérgezést okozó gombánk nem ez, s nem pompázik ilyen színek- 
ben. Halvány, kissé sápadtzöld a kalapja — szolid gombának lát- 
szik. És sokan leszedik, megeszik a gyilkos galócát, abban a hitben, 
hogy nincs rossz szaga, nincs élénk színe, nem okozhat bajt! Mások 
esküsznek arra, ha csak a rétekről hozunk kis csirkegombát — vagy 
ahogy tévesen mondják, csiperkét, helyes nevén szegfűgombát —, 
nem lehet baj. Nem is lesz, ha pontosan felismerjük, s nem té- 
vesztjük össze a két nagyon mérges gombával, a susulykával és a 
parlagi tölcsérgombával, Jó hát idejében, még gyerekkorban meg- 
ismerni a gombákat, hisz éppúgy meg lehet különböztetni őket 
ismertetőjegyeikről, mint a különféle autómárkákat. 

Ebben a könyvben a mikroszkopikus egysejtű gombákról nem 
esik szó, csak az erdőn-mezőn termő leggyakoribb kalapos és 
nagygombákról. Magyarországon eddig több mint ezer kalapos 
és egyéb nagygombafaj került elő idáig. Itt csak 116 fajt mutatunk 
be, a leggyakoribb, legfontosabb ehető és mérges gombákat. 

De mielőtt gyűjtögetni kezdenénk, néhány aranyszabályt ne 
feledjünk: nem igaz, hogy minden mérges gomba leforrázva 
ehetővé lesz, épp a gyilkos mérgek vészelik át a főzést. — Nem igaz, 
hogy a gomba mérges, ha a levében főzött hagyma, petrezselyem 
vagy ezüstkanál megfeketedik. (Az a kénvegyületeket jelzi, nem 
a mérget!) — Nem szabad a leszedett gombát tartogatni, a megfő- 
zött gombát másnapra eltenni, jégszekrényben őrizgetni! A gyűj- 
tött gombát a szaktanácsadó helyeken ingyen megvizsgálják. 


Me. e. a ETTE ZET NELEZKEKKTTEETtEtKtmtümlmmmRmttntttm 

1. Gyilkos galóca (Amanita phalloides). Legfontosabb ismertető- 
jele lemezeinek fehér színe, tönkjén a gallér és a bocskor. Kalap- 
jának olajzöldes színe is jellemző. Húsa fehér, szaga a nyers 
burgonyára emlékeztet. Lombos erdők talaján, tölgyfák alatt, 
kivételesen fenyvesben is terem, nyár elejétől őszig. Igen súlyosan 
mérgező, a leggyakrabban halált okozó gomba! A zöld galamb- 
gombával és a zöld harmatgombával téveszthető össze! 


2. Fehér gyilkos galóca (Amanita verna). Ismertetőjele lemezeinek 
fehér színe, a tönkön a gallér és a bocskor. Az egész gomba telje- 
sen fehér. Karcsú termetű. Húsa fehér, jó szagú. Lombos erdőben, 
tölgyfák alatt, főleg nyár elején terem, különösen Gödöllő és 
Tatabánya környékén gyakori. Ugyanolyan súlyosan mérgező, 
mint a gyilkos galóca, a csiperkékkel tévesztik össze. A gyilkos 
galócák sejtmérgei a tüneteket csak 6-24 óra múlva okozzák, 
a mérgezettet azonnal kórházba kell szállíttatni! 


3. Légyölő galóca (Amanita muscaria). Ismertetőjele lemezeinek 
fehér színe és a tönkön a gallér. Tönkje alul gumós, nincs bocs- 
kora, csak rücskös övek díszítik. Piros, narancspiros kalapjáról 
a fehér pettyek hiányozhatnak, Húsa fehér. Nyíresek, fenyőerdők, 
mohás bükkösök talaján, főleg hegyvidéken, ősszel terem. 
Nálunk csak helyenként gyakori. Nevét onnan kapta, hogy ré- 
gebben cukros levét légyirtásra használták. Mérgező, mámoros 
állapothoz hasonló bódultságot okoz! 


4. Párducgalóca (Amanita pantherina). Kalapja különféle barna 
színű, letörölhető fehér pettyekkel. Gallérja többnyire gyenge, 
hiányozhat is. A tönk tövén levő gumó szélén párkányos perem 
van. Húsa fehér. Lomb- és fenyőerdők talaján, tavasztól őszig 
terem. Súlyosan mérgező, bódultságot, őrjöngést okoz! Ezért 
mondják rá, hogy ,bolondgomba". Őzlábgombákkal, piruló 
galócával téveszthető össze! 

I. tábla 


NT e —egyere—mrgy 


1. Piruló galóca (Amanita rubescens). Népies neve: bagolygomba. 
Jellegzetes kalapjának és tönkjének vöröses színe, húsának és 
lemezeinek rózsaszínesre elszíneződése, valamint fejlett gallérja. 
Lombos és fenyőerdők talaján, tavasztól őszig terem. Jó, ehető 
gomba, de a mérgező galócákkal könnyen összetéveszthető, ezért 
fogyasztását nem ajánljuk. 


2. Selyemgomba (Amanita vaginata). Ismertetőjele, hogy a kalapja 
selyemfényű és a széle erősen bordás. Gallérja nincs, bocskora 
viszont nagy. A kalap színe igen változó, nemcsak szürke, hanem 
lehet barna, rozsdasárga vagy fehér is. Lombos és fenyőerdők 
talaján, nyáron és ősszel terem. Nyersen mérgező és a mérgező 
galócákkal könnyen össze is téveszthető. 


3. Császárgomba (Amanita caesareca). Népies neve: tojásgomba. 
Fontos ismertetőjele tönkjének és lemezeinek sárga színe, vala- 
mint a fiatal gombát körülvevő, később nagy bocskor alakjában 
megmaradó fehér burok. Húsa sárgásfehér. Kalapja élénk na- 
rancsszínű, erősen domború, vastag húsú. Lombos erdők talaján, 
főleg nyáron terem. Nálunk csak egyes vidékeken, így a Mátra 
és a Mecsek déli lejtőin, valamint Somogyban, Zalában gyakori. 
Kitűnő csemegegomba, igen jó levesnek, pörköltnek, mártásnak. 


4. Ragadós bocskorosgomba (Volvariella speciosa). Lemezei 
fehérből rózsaszínűre válnak. Gallérja nincs, de a tönk tövén 
nagy bocskora van. Kalapja fehéres vagy szürkés, nedvesen raga- 
dós, szárazon fényes. Füves, bokrós helyeken, kertekben, út- 
széleken, akácosokban, főleg tavasszal és nyár elején terem. 
Ehető, de a mérgező galócákkal könnyen össze lehet téveszteni, 
Ezért fogyasztásra nem ajánlható. 


EE —z raer Tegyem egre 


II. tábla 


SET et 6 Tr e 


1. Nagy őzlábgomba (Macrolepiota procera). Igen nagy termetű, 
ernyő alakú. Kalapja közepén kiálló kemény, barna csúcs van, 
feltűnő pikkelyezettsége igen változó. Tönkjén a gallér eltologat- 
ható porcos gyűrű. A tönk tarka, igen hosszú, alul talpszerűen 
vastag, és a kalapból csuklószerűen kifordítható. Erdők talaján, 
erdőszéleken, főleg ősszel, de nyár elején is terem. Jó, ehető 
gomba. Kirántva a legízletesebb. 


2. Vörhenyes őzlábgomba (Lepiota helveola). Kis termetű. Jelleg- 
zetessége kalapjának rozsdabarnás, okkerbarnás pikkelyezettsége. 
Húsa fehér, puha, többnyire — olykor csak órák múlva — kissé 
rózsaszínesre változik. Kalapja kúposan domború vagy lapos. 
Lombos erdők talaján, ősszel terem. Súlyosan mérgező. Közeli 
rokonai közül némelyik már nyár elején előjön, egyik fajuk az 
alföldi nyárfaligetekben, jegenyefasorokban is gyakori. Ezek 
a kisebb termetű őzlábgombák általában mérgezők, ezért az ilyen 
pikkelyes kalapú gombákat ajánlatos kerülni. 


3. Tarlógomba (Leucoagaricus pudicus). Fehéres színű gomba. 
Ismertetőjele a kalapból csuklósan kifordítható, galléros tönkje 
és fehér lemezei, amelyek lassan halvány rózsaszínesre vagy bar- 
násra színeződnek. Füves helyeken, legelőn, kertekben, akáco- 
sokban, főleg nyáron és ősszel terem. Ehető, de mérgező gom- 
bákkal könnyen összetéveszthető. Ezért nem ajánl juk fogyasztását. 


4. Csengettyűgomba (Pluteus atricapillus). Ismertetőjele a kalap- 
ból csuklósan kifordítható tönk. Kalapszíne változatos, többnyire 
barna, de lehet szürkés, feketés, fehéres. Lemezei soká fehéresek, 
de végül rózsaszínűre változnak. Faanyagon, tuskón, fadarabo- 
kon, erdőben többnyire magányosan terem tavasztól őszig. Ehető 
gomba. 

1. Kerti csiperke (Agaricus campester). Sampinyon, tévesen csibe- 
gomba. Kalapja fehéres vagy barnás, csupasz vagy kissé pikkelyes. 
Lemezei kezdetben szép rózsaszínűek, végül sötét csokoládé- 
barnák. Tönkje galléros. Húsa fehér, többnyire lassan rózsaszí- 
nesre elszíneződő, jellegzetes szagú. Zömök termetű gomba. 
Kalapja kezdetben pogácsaszerű. Füves, trágyás helyeken, legelőn, 
kertben kora tavasztól késő őszig terem. A hozzá hasonló két- 
spórás csiperkét (Agaricus bisporus) komposzt trágyán termesztik. 
A csiperkék kitűnő ízű gombák. Zömök, vastag húsú, nagy ter- 
metű rokona az alföldi kopár vidékeken nagy mennyiségben ter- 
móő sziki csiperke (Agaricus bernardi), amelynek kalapbőre csere- 
pesen berepedezik. Ez is ehető. 


2. Erdőszéli csiperke (Agaricus arvensis). Lemezei szürkés-rózsa- 
színűből barnásfeketére sötétednek. Galléros tönkje többnyire 
megnyúlt. Húsa kissé sárgul, kellemes ánizsszagú. Kalapja fehér, 
barnás, kezdetben harang alakú. Ritkás erdőkben, akácosokban, 
erdőszéleken, füves helyeken, tavasztól késő őszig terem. Jóízű, 
ehető. A fehér gyilkos galócával és a nagy döggombával tévesztik 
össze. 


3. Sárguló csiperke (Agaricus xanthodermus). Hasonlít az erdő- 
széli csiperkére. Nyomásra minden része, de különösen a tönk 
tövében, citromsárgára színeződik. Feltűnően rossz, karbolra 
emlékeztető szagú. Füves, trágyás helyeken, kertekben, erdőben, 
nyáron és ősszel terem. Rossz szaga és íze főzés közben erősödik, 
Megárt, rosszullétet, tartós gombaundort okoz. 


4. Erdei csiperke (Agaricus silvaticus). Lemezei rózsaszínűből 
gyorsan barnásfeketék lesznek. Tönkje galléros. Húsa feltűnően 
vörösödik, majd barnára sötétedik. Kalapja kezdetben harang 
alakú, jellegzetesen barna és pikkelyes. Erdők talaján, nyáron 
és ősszel terem. Jó, ehető gomba. 

IV. tábla 

1. Zöld harmatgomba (Stropharia aeruginosa). Feltűnő színe jó 
ismertetőjele. Lemezei vörösesszürkéből feketésbarnák lesznek. 
Kalapja ragadós, szárazon fényes. Lomb- és fenyőerdők talaján, 
főleg ősszel terem. Ehető, de a gyilkos galócához hasonló színű 
kalapja miatt fogyasztását nem ajánlhatjuk. Egyik rokona, az óriás 
harmatgomba (Stropharia rugoso-annulata) viszont termeszthető 
gomba. 


2. Ízletes tőkegomba (Kuehneromyces mutabilis). Jellegzetessége, 
hogy tönkjét a kis gallér alatt pikkelykék borítják. Kalapja, 
lemezei és tönkje sárgásbarna színűek. Csoportos növésű, fa- 
anyagon, fatuskón, fák tövén, tavasztól őszig terem. Különösen 
a Dunántúlon gyakori. Jó, ehető gomba. Érdemes gyűjteni, mert 
kiadós és jól felismerhető. Rokonai, a többi tőkegombák sem 
mérgezők, de ehetetlenül keserűek. Egyikük, a nyárfa tőke- 
gomba (Pholiota destruens) a fatelepeken tárolt fán jelentős kár- 
tevő. Ismertetőjelei: fehéresbarnás, szálkásan pikkelyes kalapja f 
és tönkje, valamint olajbarna lemezei. j 


3. Tavaszi rétgomba (Agrocybe praecox). Kisebb termetű, 
fehéres, krémszínű. Lemezei olajbarna, barna színűek. A tönkjén 
kis gallérja van, amely gyakran hiányzik. Már áprilistól, erdőben, 
kertekben egyaránt gyakori. Ehető, de nem jelentős, és sok más 
gombával összetéveszthető. 


4. Sárga kénvirággomba (Hypholoma fasciculare). Lemezei min- 
dig zöldes árnyalatúak, zöldessárgából zöldesbarnák, végül zöl- 
desfeketék lesznek. Húsa sárga, keserű ízű. Nagy csoportokban 
növő gomba. Erdőben fatuskókon, élő fák tövén, egész éven át 
terem. Mérgező! A csoportos, fán termő ehető gombákkal, főleg 
a téli fülőkével összetéveszthető, de lemezeinek zöldes színe azok- 
tól jól megkülönbözteti. 

1. Retekszagú fakógomba (Hebeloma erustuliniforme). Kalapja 
bőrszínű barnás-okkeres. Lemezeinek színe fakóbarna. Tönkje 
a kalap alatt feltűnően szemcsés. Húsa retekízű és retekszagú. 
Változó méretű. Erdők talaján, főleg ősszel terem, Nemcsak rossz 
ízű, hanem kissé mérgező is. Kisebb termetű, karcsúbb rokonai 
sötétebb barnás színűek, a szegfűgombával összetéveszthetők, 
Minden fakógomba kissé mérgező. 


2. Változékony pókhálósgomba (Cortinarius variecolor). Színe 
a barna és a lila között igen változó. Lemezei kezdetben halvány- 
lilák, később rozsdabarnák. Húsa lilás. Lombos erdők talaján, 
ősszel terem. A pókhálósgombák számos faja élénk színével az 
őszi erdők dísze. Ehetőek, a legtöbbjük azonban nem jó ízű, sőt 
van közöttük egy nálunk nem gyakori mérgező is. 


3. Tövisalja gomba (Rhodophyllus elypeatus). Kalapja kúposan 
szétterülő, vékony húsú, bőre jellegzetesen rostos-szálas. Színe 
változó, világos szürkésbarna, fehéres. Lemezei kezdetben fehére- 
sek, végül hússzínűek. Húsa dohos lisztre emlékeztető ízű és szagú. 
Kertben kajszibarack- és szilvafák, erdőszéleken tüskés bokrok 
alatt, tavasszal terem. Ehető, de mérgező rokonaival, a többi dög- 
gombával könnyen összetéveszthető, ezért ne szedjük. 


4. Nagy döggomba (Rhodophyllus sinuatus). Kalapja többnyire 
fehéresokkeres-okkerszürkés, kúposan domborúból szétterülő, 
sugarasan szálas, és termetéhez mérten feltűnően vékony húsú. 
Lemezei sárgásfehérből hússzínűek lesznek. Tönkje erősen fejlett, 
nagy, rostos húsú. Íze nem jó, szaga kellemetlen. Lombos erdők 
talaján, főleg ősszel terem. Súlyosan mérgező! Összetévesztik 
a csiperkével, a májusi pereszkével és a szürke tölcsérgombával. 
Kisebb termetű, sötétebb színű rokonai kissé mérgezők. Ezek 
egyike, a szürke döggomba (Rhodophyllus rhodopolius) nyáron, 
a lombos erdők talaján gyakori. 

VII. tábla 


1. Májusi pereszke (Calocybe gambosum). Népies neve: Szent 
György gomba. Fehéres-krémszínű, sárgásfehér, kellemes, fűszeres 
illatú, zömök gomba. Húsa a kalapban feltűnően vastag, lemezei 
viszont keskenyek. Áprilisban-májusban terem. Ritkás erdőben, 
erdőszélen, bokros helyeken található. Jóízű, ehető, kitűnő már- 
tásnak. Csak tavasszal szabad gyűjteni, és fokozott figyelemmel, 
mert sok gomba hasonlít hozzá. 


2. Tejpereszke (Leucopaxillus lepistoides). Népies neve: tejgomba. 
Nagy termetű, igen vastag húsú, tejfehér, zöldesfehér gomba. 
Kalapja kezdetben félgömb alakú, szinte labdaszerű, később is 
erősen domború marad. Rövid tönkje felfelé vékonyodó. Lemezei 
igen keskenyek, krémszínűek. Fű között, legelőn, réten, akácos- 
ban, főként az Alföldön, nyáron és kora ősszel terem. Jóízű, 
ehető gomba. 


3. Lila pereszke (Lepista nuda). Az egész gomba élénklila, kékes- 
lila színű. Gyakran ibolyásbarnára, lilásszürkére fakul ki, de 
lemezei többnyire lila színűek maradnak. Húsa is lila. Erdők tala- 
ján, bokros helyeken, a vastag avarban, főleg ősszel terem. Kitűnő, 
jól szárítható, ehető gomba. Érdemes gyűjteni, mert hasonló lila 
színű, mérgező gomba nincsen. 


4. Fenyőpereszke (Tricholoma terreum). Kisebb termetű, kúpos 
kalapú gomba. Kalapja szürke, barnásszürke, sötétebb apró 
pikkelyektől nemezes. Lemezei és tönkje a kalap színétől elütően 
fehér, szürkésfehér. Fenyőfák alatt, ősszel, seregesen terem. Vilá- 
gosabb színű rokona nyáron nyárasokban, tölgyerdőkben talál- 
ható. Jóízű, ehető gomba. Gyűjtésénél azonban ügyeljünk, mert 
ősszel sok más szürke kalapú, fehér lemezű gomba van, és ezek 
többnyire rossz ízűek. 

1. Csoportos pereszke (Lyophyllum fumosum). Feltűnően csopor- 
tos növésű, közös vastag tőből sokfelé elágazó tönkű gomba. A ka- 
lap különféle barna, szürkés színű, a lemezek és a tönk fehéresek. 
Főleg nedves talajban korhadó fadarabokon él, vizek mentén 
gyakori. Nyáron és ősszel terem, nemcsak erdőben, de lakott 
helyeken is. Ehető, jóízű, de más hasonló gombákkal összeté- 
veszthető, ezért gyűjtése nem ajánlott. 


2. Nyárfapereszke  (Tricholoma populinum). Nagy termetű, 
vastag húsú gomba. Kalapja barna, vörösbarna, lemezei fehére- 
sek, vörösbarnán foltosak. Tönkje felül fehéres, lefelé vöröses- 
barna. Húsa kesernyés, bár nem mérgező, de az étel keserű lesz 
tőle. Nyárfák alatt, fasorokban, ligetekben, leginkább ősszel 
terem. Nem érdemes szedni! 


3. Nagy fehér galambgomba (Russula delica). Egyéb neve: föld- 
toló galambgomba. Fehéres színű, tölcsér alakú gomba, lefutó 
lemezekkel. Kalapját többnyire föld, falevelek borítják, mert már 
a talajban szétnyílik, és a rákerült hulladék rajta marad. Rövid 
tönkjén felül, a lemezeknél gyakran kékeszöld színeződés látszik. 
Húsa kemény, pattanva törik. Erdők talaján, nyáron és ősszel 
terem. Ehető, de csak a fiatalja jóízű. Az idősebb példányok kissé 
csípős ízűek. 


4. Büdös galambgomba (Russula foetens). Kalapja sárgásbarna, 
nyálkás-ragadós, szárazon fényes. A kalap széle feltűnően, fésűsen 
bordás, sőt a bordákon szemölcsös. Húsa morzsolódó, pattanva 
törő, a tönkben üreges. Csípős ízű, és az idős gomba igen rossz 
szagú, nem ehető. Lombos erdőben, nyáron és ősszel terem. A ha- 
zai erdőkben igen gyakori, feltűnő, nagy gomba. 

VIII. tábla 


1. Piros galambgomba (Russula rosacea). Kalapja élénkvörös, 
piros, rózsaszínű. Kalapbőre finoman nemezes, hamvas. Tönkje 
gyakran rózsás. Húsa kemény, pattanva törő, kellemetlen ízű. 
Lemezei halvány krémszínűek. Lombos erdőkben, nyáron terem. 
Fogyasztásra nem alkalmas. A piros színű , galambicák" azonban 
az erdők díszei és hasznos, a magasabb rendű növények gyökerein 
szimbiózisban élő gombák. 


2. Barnulóhúsú galambgomba (Russula xerampelina). Kalapszíne 
változatos: főleg borvörös, barnásvörös, lila vagy rózsászöldes. 
Ismertetőjele, hogy morzsolódó, pattanva törő húsa barnásra 
elszíneződik és kellemetlen heringszagú. A szaga főzés közben 
eltűnik. Lombos és fenyőerdőkben, nyáron és ősszel terem. 
Ehető. A hozzá hasonló, vörös kalapú galambgombák, mint 
például a feketésvörös galambgomba (Russula atropurpurea) 
általában fogyasztásra alkalmatlanok, mert csípős ízűek. 


3. Hánytató galambgomba (Russula emetica). Kalapja piros, 
élénkvörös. Lemezei fehérek, tönkje is fehér, törékeny. Húsa 
morzsolódó, puha, pattanva törő, égetően csípős ízű. Erdők tala- 
ján, nyáron és ősszel terem. Hánytató hatású, nem ennivaló. 
A vörös kalapú galambgombákat egymással könnyen össze lehet 
téveszteni, ezért ajánlatos őket kerülni. Ha mégis gyűjtenénk, 
nyersen kóstolgatva szedjük, mert a csípős ízűek megárthatnak. 


4. Ízletes nagy galambgomba (Russula alutacea). Fő ismertető- 
jele: sárga lemeze. Kalapja igen változó színű: barnásvörös, piros, 
de zöldessárga is lehet. Morzsolódó, pattanva törő fehér húsa 
nem csípős. Ajánlatos nyersen kóstolni, mert van sárga lemezű, 
csípős ízű faj is. Erdők talaján, nyáron és ősszel terem. Ehető. 

1. Kékhátú galambgomba (Russula cyanoxantha). Népies neve: 
galambica. Nevével ellentétben kalapja nem kék, hanem inkább 
lila vagy zöldes színű. Lemezei, tönkje fehér, húsa pattanva törik. 
Lombos erdők talaján, főleg nyáron terem. A hazai erdőkben igen 
gyakori. Nyersen is jóízű. Ehető. 


2. Dióízű galambgomba (Russula furcata). A kalap színe több- 
nyire zöld, de lehet rózsás-húsvörös, sárgás-fehéres, barnás is, 
a közepe gyakran fehéres. Lemezei fehérek, törékenyek. A lemezek 
és a tönk töve rozsdabarnán foltosodik. Húsa pattanva törő, 
morzsolódó. Kalapja domború, de lehet a közepén bemélyedő, 
tölcséres is. Lombos erdők talaján, főleg nyáron terem. Egyik 
leggyakoribb galambgombánk. Nyersen is jóízű, ehető gomba. 
Ne tévesszük össze a zöld kalapú példányokat a gyilkos galócával! 


3. Varas zöld galambgomba (Russula virescens). Kalapszíne szür- 
készöld, fakó kékeszöld, felülete rücskös, varas, repedezett. 
Húsa pattanva törik. Lombos erdők talaján, főleg nyáron terem. 
Nyersen is jóízű, ehető. A galambgombák levesnek, pörköltnek 
kitűnőek! Ez a faj könnyen felismerhető, biztosan gyűjthető. 


4. Keserűgomba (Lactarius piperatus). Az egész gomba fehér. 
Megtörve, sérülésre bőven folyó, csípős ízű, fehér tejnedvet bocsát 
ki. Kalapja csak kezdetben domború, később közepén bemélyedő, 
tölcséres. Lombos és fenyőerdők talaján, főleg nyár elején terem. 
Csípős íze miatt csak a fiatal példányokat szedjük, s csak a kalap- 
ját süssük sajttal roston vagy olajban. Másként elkészítve fogyasz- 
tásra alkalmatlan. Vigyázzunk, mert több más, nagy termetű, 
fehér tejelőgomba igen hasonló hozzá, ezek ehetetlenül csípős 
ízűek. 

1. Rizike (Lactarius deliciosus). Népies neve: fenyőalja gomba. 
Megtörve narancsvörös tejnedvet bocsát ki, amely a levegőn meg- 
zöldül. Az egész gomba narancsszínű, nyomásra, sérülésre zölden 
foltosodik. Kalapja kezdetben domború, később középen bemé- 
lyedő, körbefutó sávokkal díszített. Húsa pattanva törik. FHenyő- 
fák alatt terem, nyár végén és ősszel. Kitűnő ehető gomba, ecetesen 
salátának is nagyszerű. A hozzá hasonló, rossz ízű tejelőgombák 
tejnedve fehér vagy sárga, és azok nem zöldülnek meg. 


2. Szőrgomba (Lactarius torminosus). Kalapja és tönkje rózsás- 
hússzínű, lemezei világosabbak. A kalap széle feltűnően szőrös. 
Körbefutó sávos díszítése többnyire csak gyengén látszik. Meg- 
törve égetően csípős, fehér tejnedvet bocsát ki. Húsa pattanva 
törik. Lombos erdők talaján, nyáron és ősszel terem. Nem mérges, 
de csípős íze miatt étkezésre alkalmatlan. 


3. Kenyérgomba (Lactarius volemus). Sárgás-fehéres lemezei nyo- 
másra barnán foltosodnak. Megtörve fehér tejnedvet bocsát ki, 
amely a levegőn megbarnul. Húsa pattanva törik. Kalapja és 
tönkje élénk narancs-rozsdabarna színű. Lombos és fenyőerdők 
talaján, nyáron és ősszel terem. Nyersen jóízű. Ehető. Nálunk 
azonban nincs nagy jelentősége, mert csak hegyvidékeinken 
gyakori. Több más gombához első rátekintésre igen hasonló, 
pedig azok között mérgezők is akadnak. 


4. Vörösbarna tejelőgomba (ILactarius guietus). Az egész gomba 
jellegzetesen fakó vörösbarna színű. Megtörve sárgásfehér, vize- 
nyős, utólag kissé kesernyés-csípős tejnedvet bocsát ki. Tölgyfák 
tövében, tavasztól őszig terem. Egyik leggyakoribb hazai gomba. 
Nem mérges, de nem jóízű, szedni nem érdemes ! 

XI. tábla 


1. Begöngyöltszélű cölöpgomba (Paxillus involutus). Lefutó leme- 
zeinek olajzöldes árnyalatú barnássárga színe világosabb, mint 
a kalap és a tönk színe. Az egész gomba, de főleg lemezei nyomás- 
ra, sérülésre gesztenyebarnán foltosodnak. Erdőben, nedves he- 
lyeken, főleg vízpartokon, nyáron és ősszel terem. Nyersen súlyo- 
san mérgező, de még jól megfőzve is megárthat! A kenyérgombá- 
hoz hasonló. 


2. Vöröses nyálkásgomba (Chroogomphus rutilus). A tönkre le- 
futó, sötét csokoládébarna lemezek e gombának jó ismertető- 
jelei. Kalapja közepén kiálló csúcs van. Nedves időben kissé raga- 
dós, szárazon fényes. Tönkje megnyúlt, görbe. Húsa vöröses 
színű, a tönk aljában sárga. Fenyőerdőben, nyáron és ősszel te- 
rem. Jó, ehető gomba. Könnyen szárítható is. Érdemes gyűjte- 
nünk, mert első pillantásra felismerhetjük. 


3. Elefántcsont csigagomba (Hygrophorus eburneus). Az egész 
gomba fehér. Kalapja és tönkje feltűnően nyálkás, ragadós, 
szárazon fényes. Tönkje megnyúlt, fent szemcsék láthatók rajta. 
Szaga kissé kellemetlen. Lombos erdők talaján, ősszel terem. 
Ehető, de nyálkás bőrét le kell húzni. Valamennyi csigagomba 
ehető, de nyálkásságuk miatt általában nem gyűjtik. 


4. Kajsza lisztgomba (Clitopilus prunulus). Lemezei a tönkre 
lefutók, fehérből lassan rózsaszínesek lesznek. Kalapja fehéres, 
szürkés, lehet tölcséres, gyakran féloldalas, és széle végül hullá- 
mosan görbült. Húsa puha, lisztíze és -szaga van. Erdők talaján, 
bokros helyen, tavasztól őszig terem. Ehető, de szedni nem aján- 
latos, mertkönnyen összetéveszthetjük a mérges tölcsérgombákkal, 

1. Parlagi tölcsérgomba (Clitocybe corda). Az egész gomba barnás- 
fehér, szürkésfehér színű, szárazon fehéres. Kis termetű, vékony 
húsú. Lemezei sűrűn állók, tönkre lefutók. Tönkje többnyire 
görbe, kalapja széle hullámos. Fiatalkorban a kalap domború, 
később kissé tölcséres lesz. Fű között, réten, kertben, útszélen, 
főleg ősszel gyakori. Súlyosan mérgező gomba! Legtöbbször 
a szegfűgombával tévesztik össze, de más ehető gombákhoz is 
hasonló. Rokonai, a többi fehér tölcsérgombák között nagyobbak 
is vannak, és valamennyi többé-kevésbé mérgező. 


2. Sereges tölcsérgomba (Clitocybe gibba). Okkersárga, barnás- 
okker kalapú, fehér lemezű, kis termetű gomba. Kalapja kezdet- 
ben kissé púpos, később viszont a közepén bemélyedő. Lemezei 
lefutók. Szaga jó. Erdők talaján, tavasztól őszig terem. Ehető, 
de hasonlít az egyszínű fakósárga tölcsérgombához, amely kissé 
mérgező. Nagyon figyeljünk a színére, csak akkor szedjük, ha 
biztosan felismerjük. 


3. Szürke tölcsérgomba (Clitocybe nebularis). Kalapja nem töl- 
cséres, szürke, barnásszürke színű. Lefutó lemezei krémszínűek. 
Világos szürkés tönkje felfelé vékonyodó. Húsa fehér, a tönkben 
rostos, sajátos, lisztre emlékeztető szagú és ízű. Lombos erdők 
talaján, ősszel terem. Ehető, de erős aromája miatt nem mindenki 
kedveli; legjobb más fajokkal keverve fogyasztani. 


4. Óriás tölcsérgomba (Clitocybe geotropa). Igen nagy termetű. 
Jellegzetessége kicsi, középen kiálló csúcsú kalapja és feltűnően 
nagy, felfelé vékonyodó tönkje. A kalap színe fakóokker. Fehér 
húsa a tönkben rostos, sajátosan jóízű és jó szagú. Erdős, bokros 
helyeken, főként a Dunántúl északi részén, nyáron és kora ősszel 
terem. Jóízű, ehető gomba. 

Gimi XIII. tábla 


1. Csoportos tuskógomba (Armillariella tabescens). Népies neve: 
csuprosgomba. Csoportos növésű, egyszínű világosbarna, fakó- 
barna színű. Kalapja apró, szálkás pikkelyekkel fedett. Lemezei 
csak kissé lefutók. Húsa a tönkben erősen rostos, nyersen is jó- 
ízű. Erdők talaján, főként a Dunántúlon és a Mátrában, nyár 
elejétől őszig, sok példányból álló nagy csoportokban terem. 
Jóízű, ehető gomba, de az ugyancsak pikkelyes, keserű ízű tőke- 
gombákkal ne tévesszük össze. 


2. Gyűrűs tuskógomba (Armillariella mellea). Egyéb neve: gyűrűs 
tölcsérgomba. Lemezei kissé lefutnak a tönkre, tönkje galléros. 
Sok példányból álló, nagy csoportokban terem. Kalapja apró, 
szálkás pikkelyekkel díszített, színe változó barna-sárga. Fehér 
lemezei barnulnak, foltosodnak. Húsa a tönkben erősen rostos, 
nyersen fanyar, összehúzza a szájat. Tuskókon, fák tövén, ősszel 
terem. Igen nagy mennyiségben gyűjtött és árusított, fontos ehető 
gomba, de tartós — 20-25 perces — főzést igényel. Nyersen meg- 
árt! 


3. Pénzecskegomba (Laccaria laccata). Lemezei ritkánállók, hús- 
színűek. Kis termetű, rozsdabarna, húsvörös. Tönkje megnyúlt, 
többnyire görbe. Kalapja közepén rendszerint kissé bemélyedő. 
Erdők talaján főleg ősszel igen gyakori. Ehető, de nem jelentős, 


4. Világító tölcsérgomba (Omphalotus olearius). Feltűnően élénk 
narancssárga, narancsvörös színű gomba, a kalapja lehet sötétebb 
rozsdabarna is. Lemezei mélyen lefutók. Nagy termetű, csoportos 
növésű. Tönkje lefelé vékonyodó. Sárga húsa lédús, a tönkben 
rostos. Lombos erdőkben, főleg tölgyfák alatt, nyáron és kora 
ősszel terem. Délvidéki, melegkedvelő faj, amely nálunk egyes 
helyeken, de csak meleg esős időjárás esetén, igen gyakori. Kissé 
mérgező, hánytató hatású. A sárga rókagombával tévesztik össze! 

1. Késői laskagomba (Pleurotus ostreatus). Nagy termetű, feltűnő 
nagy csoportokban nő, emeletesen egymás fölött fejlődő, félolda- 
las kalapokkal. A kalap színe változó, szürke, feketés, barna vagy 
kékes. Lemezei és rövid tönkje fehérek. Lombos fák törzsén, 
tuskóján, különösen ártéri erdőkben, fűzfán, nyárfán, késő ősszel 
terem. Faanyagon, fatuskón, fűrészporon, sőt különféle hulladék- 
anyagon termeszthető is. Ehető, jóízű gomba. 


2. Erestönkű laskagomba (Pleurotus cornucopiae). Kisebb-na- 
gyobb csoportokban, gyakran féloldalas kalapokkal fejlődik. 
A kalap színe sárga, okkeres, barnás, halványbarnás. Fehéres- 
krémszínű, lefutó lemezei a tönkön feltűnő, hálózatos erekben 
folytatódnak. Lombos fák törzsén, tuskóján, a Dunántúl déli 
részén, nyáron és ősszel terem. Termeszthető is. Jó, ehető. 


3. Ördögszekér gomba (Pleurotus eryngii). Kalapja barna, lehet 
féloldalas, mélyen lefutó lemezei fehéres színűek. Fehér húsa 
lisztízű és lisztszagú. Réten, legelőn, füves helyeken, a tüskés 
levelű iringó (ördögszekér) és egyéb gyomnövények gyökerén, 
ősszel terem. Főként az Alföldön fordul elő. Termeszthető is. 
Jó, ehető gomba, érdemes gyűjteni, csak a hozzá hasonló tölcsér- 
gombákkal ne tévesszük össze. 


4. Pikkelyes nyárfagomba (Panus tigrinus). Fehéres-sárgásfehér 
kalapja és tönkje barnásfekete, apró pikkelyektől tarka. Kalapja 
középen bemélyedő, tölcséres, esetleg kissé féloldalas. Rövid 
tönkje görbe. Húsa szívós. Lombos fák tuskóján, főleg nyárfán, 
fűzfán sokszor tömegesen terem, kora tavasztól késő őszig. Meg- 
munkált faanyagon (például vasúti talpfán) is előfordul. Ehető, 
de rágós, szívós húsa miatt nincs jelentősége. 

1. Árvégű fülőke (Collybia fusipes). Csoportosan termő, vörös- 
" barna színű gomba. Feltűnő a lefelé elvékonyodó, megcsavarodó 
tönkje, amely a korhadó faanyagban árszerűen elhegyesedő, 
kemény, gyökérszerű részben folytatódik. A tönk felülete hosszá- 
ban bordás. Lombos erdőkben, tuskókon, gyökereken, fák tövén, 
nyáron és ősszel terem. Ehető, de csak a kalapja, mert a tönk alja 
ehetetlenül kemény. 


2. Rozsdásszárú fülőke (Collybia dryophila). Kisebb termetű, 
jellegzetes színű. Kalapja okkerszínű, sárgás-barnás, a tönkje 
rozsdavörös, lemezei pedig fehéresek-halványsárgásak. A lemezek 
igen sűrűn állók. Lombos erdők talaján, kora tavasztól késő őszig 
tömegesen terem. Akácosokban is gyakori. Jó, ehető gomba. 
Hasonló színű, de lefutó lemezű tölcsérgombáktól könnyű meg- 
különböztetni. 


3. Téli fülőke (Flammulina velutipes). Csoportosan termő, sárga, 
rozsdasárga kalapú gomba. Jó ismertetőjele, hogy kalapja ragadós, 
tönkje pedig sötétbarna, bársonyos. Lemezei sárgásak. Húsa 
halszagú, a tönkben szálakra foszlik. Lombos fák törzsén, tuskó- 
ján, főleg késő ősszel, enyhe télen és kora tavasszal terem. Ehető, 
de csak a kalapja; megfelelően elkészítve, salátának jó. Különös 
értéke, hogy házak körül, utcai fasorokban, akácfán, vadgeszte- 
nyén, diófán, a téli időszakban akkor is gyűjthetjük, amikor nem 
terem más friss gomba. 


4. Gyökeres fülőke (Oudemansiella radicata). Tönkje a talajban 
hosszú, gyökérszerű részben folytatódik, amely gyűjtéskor köny- 
nyen beleszakad. Kalapja aránylag kicsiny, barna, szürkésbarna, 
ragadós. Fehér lemezei kissé ritkánállók. Lombos erdők talaján, 
tavasztól őszig terem. Ehető, de csak a kalapja, mert a tönk szívós, 
rostos, 

1. Gyapjaslábú fülőke (Collybia peronata). Kis termetű, kalap- 
jának színe különféle barna. Szívós húsú gomba. Tönkje nehezen 
elszakítható, a kalaphoz hasonló színű, tövén szőrös, gyapjas. 
Lemezei kezdetben sárgák, később barnásak. Csípős, rossz ízű. 
Lomb- és fenyőerdőben, kora tavasztól késő őszig, az avarban, 
gyakran seregesen terem. Fogyasztásra alkalmatlan. 


2. Mezei szegfűgomba (Marasmius oreades). Népies neve: csirke- 
gomba, harmatgomba, tévesen csiperke. Kis termetű, egyszínű 
halványbarnás, okkeres, bőrszínű gomba. Lemezei jellemzően 
ritkánállók, a kalaphoz hasonló vagy kissé világosabb színűek. 
A kalap felülete sima, nem rostos. A tönkje nehezen szakítható, 
szívós, merev. Íze, szaga kellemesen fűszeres. Fű között, legelőn, 
réten, erdei tisztásokon, kertekben, még városi parkokban is 
terem. Esők után, kora tavasztól késő őszig mindenfelé tömegesen 
található. Igen jó, ehető gomba, különösen levesnek jó, vagy meg- 
párolva tojással. Megszárítják télire is. Országszerte a legnagyobb 
mennyiségben gyűjtött és fogyasztott gomba. Gondos és szaksze- 
rű átvizsgálása azonban igen fontos, mert sok más kis termetű 
gomba hasonlít hozzá, még a súlyosan mérgező kerti susulyka és 
parlagi tölcsérgomba is! 


3. Nyári rétgomba (Agrocybe semiorbicularis). Egyéb neve: réti 
szemétgomba. Kis termetű gomba, fakóbarna lemezekkel. Kalapja 
félgömb alakú, okkersárga. Tönkje fehéres-sárgás. Fűben: réten, 
legelőn, útszélen, nyáron és ősszel terem. Ehető, de jelentéktelen. 


4. Fehér porhanyósgomba (Psathyrella candolleana). Kis termetű, 
fehéres kalapú, csöves tönkű, igen törékeny gomba. Lemezei 
kezdetben lilásszürkék, később barnásfeketék lesznek. A kalap 
többnyire kúposan lapos, eleinte a szélén fehér foszlányok lehet- 
nek. Korhadó növényi anyagokon, talajon, erdőben, kertben, 
kora tavasztól késő őszig terem. Jóízű, de nem kiadós gomba. 

1. Gyapjas tintagomba (Coprinus comatus), Fehér színű, hosszúra 
nyúlt tojásdad kalapja feltűnően gyapjas, vattaszerű pikkelycso- 
mókkal fedett. Először a lemezei, végül az egész gomba megfeke- 
tedik, és tintaszerű folyadékká válik. A szétnyílt kalapnak kúp 
alakja van. Húsa törékeny. Főleg megművelt talajon, szőlökben, 
kertekben, parkokban, utak mentén, nyár elejétől őszig terem, 
sokszor seregesen jelenik meg. Finom csemegegomba, de hamar 
elfolyósodik. Fogyasztásakor nem ajánlatos alkoholt inni, mert 
akkor rosszullétet okozhat. 


2. Kerti tintagomba (Coprinus micaceus). Csoportos növésű, 
rozsdasárga, rozsdabarna kalapú. A kúpos kalap sugarasan bor- 
dás. Lemezei és végül az egész gomba megfeketedik, elfolyósodik. 
Fehér, csöves tönkje igen törékeny. Korhadó faanyagon, fák 
tövén, oszlopok mellett, lakott helyeken egész éven át terem. 
Ehető, de azonnal el kell készíteni, mert igen gyorsan elfolyósodik. 
Vigyázzunk, mert a hozzá hasonló gombák között mérgezők is 
akadnak! 


3. Téglavörös susulyka (Inocybe patouillardi). Kúpos kalapja és 
tönkje kezdetben fehér, később rózsaszínű, téglavörös vagy piro- 
sas. Húsa puha, törékeny, és többnyire kellemes, gyümölcsre, 
virágra emlékeztető illatú. Erdőtalajon, főleg tölgyesben, nyáron 
és ősszel terem. Súlyosan mérgező! Ne tévesszen meg finom illata ! 


4. Kerti susulyka (Inocybe fastigiata). Kis termetű. Kalapja kúp ala- 
kú, szalmasárga-sárgásbarna színű, sugarasan szálas-rostos, szélein 
behasadozó. Lemezei sárgás-szürkések , barnásszürkék , sűrűn állók. 
Fehér húsa vizenyős, törékeny. Kissé kellemetlen szagú. Erdőben, 
kertben, árnyékos helyeken a talajon, nyár elejétől ősz végéig 
terem. Súlyosan mérgező! Igen sokszor okoz mérgezéseket, mert 
a szegfűgombával, sőt néha még más ehető gombával is, így a 
fenyőpereszkével és a kerti tintagombával is összetévesztik, 

1. Feketedő nedűgomba (Hyegrocybe conica). Kis termetű, feltűnő, 
élénkvörös, sárgáspiros gomba. Nyomásra, sérülésre feketedik, 
végül egészen fekete lesz. Húsa sárgás-pirosas, vizenyős, igen puha, 
törékeny. Fű között, réten, legelőn, főleg ősszel terem. Kissé 
mérgező. 


2. Retekszagú kígyógomba (Mycena pura). Kis termetű, különféle 
színű, de többnyire rózsaszínű, lilásrózsaszínű, lila, vizenyősen 
áttetsző húsú, törékeny gomba. Feltűnően retekízű és -szagú. 
Erdők talaján, főleg ősszel terem. Kissé mérgező, nagyobb meny- 
nyiségben fogyasztva megárt. 


3. Sárga rókagomba (Cantharellus cibarius). Népies neve: tojás- 
gomba, nyulica. Tölcsér alakú, sárga gomba. Termőrétege nem 
lemezes, hanem a tönkre mélyen lefutó ráncokból-redőkből áll. 
Kalapja hullámosan karéjos szélű. Sárgásfehér húsa kellemes 
kajsziillatú. Lomb- és fenyőerdőkben, különösen a mohás helye- 
ken, nyáron és kora ősszel seregesen terem. Egyik legjobb ehető 
gombánk. Csak szárításra nem alkalmas. Finom pörköltet lehet 
belőle főzni. Sokfelé, gyakran igen nagy mennyiségben találjuk. 


4. Sötét trombitagomba (Craterellus cornucopioides). Tölcsér 
alakú, belül a talajig bemélyedően üres, fölül trombitaszerűen 
szétterül. Színe jellemzően kékesszürke, barnásszürke, de idős 
korban teljesen megfeketedik. Termőrétege sima vagy kissé ráncos. 
Húsa nagyon vékony, ropogós, fűszeresen jóízű. Erdők talaján, 
nyár végén és ősszel seregesen terem. Nagyon jó, ehető gomba. 
Szárításra is alkalmas. Érdemes gyűjteni, mert könnyen felismer- 
hető, bőven terem, és az ételt kitűnően ízesíti. 

1. Ízletes vargánya (Boletus edulis). Népies neve: úrigomba, igaz- 
gomba, szepe. Nagy termetű, vastag húsú, vastag tönkű, csöves 
bélésű gomba. Kalapja különféle barna színű. Tönkje halvány- 
barnás és a tönk felülete hálózatosan recés. Csöves termőrétege 
kezdetben fehér, később zöldessárga. Fehér húsa jellemzően 
, Vargányaszagú", Erdők talaján, nyár elejétől késő őszig terem. 
Kitűnő ízű csemegegomba. Szárításra kiválóan alkalmas, nagy- 
szerű ételízesítő is. Egyik legnagyobb mennyiségben gyűjtött, 
közkedvelt ehető gombánk. 


2. Királyvargánya (Boletus regius). Rózsásvörös kalapú, vastag 
húsú, csöves bélésű. Termőrétege és tönkje sárga. A tönkje háló- 
Zatosan recés. Húsa is sárga, eltörve kissé kékülhet. Lombos 
erdőben, a talajon, nyáron és ősszel terem. Kitűnő ízű csemege- 
gomba. Jól szárítható is! Nálunk inkább csak a hegyvidékeken 
gyakori, ahol a legkeresettebb ehető gombák egyike. 


3. Okkerszínű vargánya (Boletus impolitus). Nagy termetű, 
vastag húsú, csöves bélésű. Okkersárga-okkerbarnás kalapja nyo- 
másra rozsdabarnásan foltosodik. Termőrétege és tönkje sárgás. 
Húsa halványsárgás. Tölgyerdőkben, a talajon, inkább az Alföl- 
dön, nyáron és ősszel terem. Jó, ehető gomba. Jól szárítható! 
Sajnos nem eléggé közismert, pedig érdemes gyűjteni. 


4. Molyhos tinóru (Xerocomus subtomentosus). Barna-barnás- 
sárga kalapú, karcsú tönkű, csöves bélésű. Termőrétege kezdetben 
élénksárga, később zöldessárga. Kalapja fiatalkorban molyhos. 
Tönkje többnyire görbült. Húsa halványsárga, kissé kékül. Lom- 
bos és fenyőerdők talaján, nyáron és ősszel terem. Finom, jó 
gomba. Egyes hegyvidéki tájakon nagy mennyiségben gyűjtött 
faj. Alacsonyabb fekvésű erdeinkben a kisebb termetű, sötétebb 
színű aranytinóru (Xerocomus chrysenteron) a gyakoribb, de az 
kevésbé értékes, 

1. Barna érdesnyelű tinóru (Leccinum scabrum). Népies neve: 
csikóláb. Hosszúra nyúlt, fehéres-szürkés tönkje feketés szem- 
cséktől, pikkelykéktől érdes. Vastag húsú kalapja a barnának 
különféle árnyalata lehet. Csöves termőrétege szürkés, Húsa fehé- 
res, gyengén szürkülő. Leginkább nyírfák alatt, nyár elejétől 
őszig terem. Jó, ehető gomba. Sötétebb színű rokon faja gyertyán- 
fák alatt található. Ennek húsa erősen szürkülő, feketedő. 


2. Vörös érdesnyelű tinóru (Leccinum aurantiacum). Népies neve: 
kozákgomba. Karcsú, fehéres-szürkés tönkje barnás-feketés pik- 
kelykéktől érdes. Kalapja feltűnően vastag húsú, domború, na- 
rancsvörös, rozsdavörös színű. Csöves termőrétege szürkés. Ka- 
laphúsa puha, a tönkje kemény, fehéresből vörösesszürkére, 
szürkéslilára változik, végül egészen feketés lesz. Nyárfák alatt — 
alföldi fasorokban is -, nyáron és ősszel terem. Jó, ehető gomba. 
3. Barna gyűrűstinőru (Suiilus luteus). Egyéb neve: vajgomba. 
Tönkje galléros, a gallér fölött szemcsés. Barna kalapja ragadós, 
nyálkás. Csöves termőrétege sárga. Húsa puha, sárgásfehér, vaj- 
színű. Fenyőerdőkben, nyáron és ősszel terem. Jó, ehető gomba. 
A hozzá hasonló sárga gyűrűstinóru (Suillus grevillei) feltűnő 
élénk sárga, narancsszínű kalapjával az erdők dísze. Csak vörös- 
fenyők alatt terem, de ott seregesen. Különös figyelmet érdemel, 
mert igen jóízű ehető gomba. 


4. Fenyőtinóru (Suillus granulatus). Ismertetőjele ragadós, szára- 
zon fényes, rozsdabarna, sárgás-vörösesbarna kalapja. Húsa vaj- 
szerűen lágy, sárgásfehér. Fenyőerdőkben, parkokban, kertben, 
de csak fenyőfák alatt, tavasztól késő őszig terem. Ehető, de a ka- 
lap bőrét le kell húzni, különben az étel nyálkás lesz. Szárításra 
nem alkalmas. 

1. Változékony tinóru (Boletus luridus). Népies neve: kékülő 
vargánya, disznó szepe. Vörös tönkű, vörös termőrétegű, csöves 
bélésű gomba. Ismertetőjele a tönk hosszú szemű hálózata és az, 
hogy sárgás húsa gyorsan megkékül. Kalapja változó színű, több- 
nyire barna, de más árnyalatai is lehetnek. Termőrétege kifakulhat 
olajzöldesre. Lombos erdőkben, főleg tölgyfák alatt, nyár elejétől 
ősz végéig terem. Étkezésre nem való, nyersen mérgező. 


2. Farkastinóru (Boletus calopus). Ismertetőjele vörös színű, 
hálózatosan recés felületű tönkje. Csöves termőrétege sárga, idős 
korban zöldessárga. Kalapja világosbarna, molyhos. Sárgásfehér 
húsa megtörve vagy elvágva megkékül. Fenyvesekben és mohás 
talajú bükkösökben, nyáron és ősszel terem. Mérges. 


3. Kesernyés tinóru (Boletus radicans). Nagy termetű, vastag húsú, 
csöves bélésű gomba. Kalapja világos, fehéres, szürkés-okkeres, 
barnás. Termőrétege sárga, végül zöldessárga. Tönkje alul több- 
nyire kihegyesedik, gyökérszerűen elvékonyodik. Halványsárgás 
húsa enyhén kékül, kissé keserű ízű. Lombos erdőkben terem, 
nyáron és ősszel. Mérgező. A vargányával és a többi ehető tinóru- 
val könnyen összetéveszthető, ezért fokozottan ügyeljünk erre 
a nagyméretű gombára. 


4. Sátántinóru (Boletus satanas). Nagy termetű, vörös tönkű és 
vörös termőrétegű, hasas, hálózatos tönkű, vastag húsú, csöves 
bélésű gomba. Jellegzetessége kalapjának világos, többnyire 
szürkés-fehéres-zöldes színe. Fehéres-sárgás húsa elvágva, meg- 
törve megkékül. Szaga kellemetlen. Lombos erdőkben, nyáron és 
ősszel terem. Nyersen mérgező. Régebben igen mérgezőnek tartot- 
ták, ezért kapta a , sátán" nevet, pedig nem okoz súlyos mérgezést. 

1. Májgomba (Fistulina hepatica). Májra, nyelvre emlékeztető 
alakú, csöves termőrétegű, fák tövén, faodúban, gyökereken növő 
nagy gomba. Ismertetőjele vöröses levű, hússzínű, rostos anyaga, 
Lombos erdőben, főleg tölgyfákon, nyár végén és ősszel terem. 
Farontó gomba. Savanyú íze miatt csak megfelelően elkészítve 
ehető, az idős példányok pedig ehetetlenül fanyar ízűek. Nem 
érdemes gyűjteni. 


2. Sárga gévagomba (Grifola sulphurea). Fák törzsén, oldalán, 
ágain fejlődő, nagy termetű taplóféle. Alakja többnyire szabály- 
talan, csoportos, Sárgás-fehéres húsa idővel szívós, rostos, sajátos 
savanykás ízű lesz. Lombos fákon, főleg fűzfán, de gyümölcsfákon 
is élősködik. Farontó gomba, kora tavasztól késő őszig terem. 
Rágós húsa miatt csak a leve használható ízesítőként. De így is 
csak a fiatal példányok, mert később, mint általában a taplófélék, 
ehetetlenül keménnyé válnak. 


3. Pisztric gomba (Polyporus sguamosus). Igen nagy méretű, 
kalaposgombákhoz hasonló taplóféle. Okkersárga-barnássárga 
kalapja sötétbarna pikkelyektől tarka. Fehéres termőrétegétől 
élesen elüt rövid, oldalt álló tönkjének fekete töve. Húsa szívós, 
rostos, kemény. Élő és elhalt lombos fák törzsén, ágain terem. 
Többnyire magasan a fa koronájában élősködik, az eleven fát 
pusztítja. A hazai diófaállományok járványszerűen terjedő kár- 
tevője, de más fákon is igen gyakori. Fogyasztásra alkalmatlan. 


4. Sárga gerebengomba (Hydnum repandum). Kalaposgombákra 
emlékeztető alakú, de tüskés termőrétegű gomba. Lombos és 
fenyőerdők talaján, nyáron és ősszel terem. Kissé szívós, rágós 
húsú, csak a fiatalja ehető. Nálunk csak a hegyvidéki tájakon van 
jelentősége. 

1. Pecsétviasz-gomba (Ganoderma lucidum). Fényes, kemény 
kéreg fedi, mintha lakkozva lenne. Sötét gesztenyevörös kérgét 
fehér, citromsárga szegély díszíti. Kalapszerű felső részének 
széléhez illeszkedő hosszú tönkje van. Erdők talaján termő 
gyökérélősködő, fakeménységű tapló. 


2. Bükkfatapló (Fomes fomentarius). Nagy termetű, lópatára 
emlékeztető, félkör alakú, vastag, igen kemény: fakeménységű. 
Kívül különféle szürke, belseje rozsdabarna. Főleg bükkfákon és 
nyírfákon élősködő kártevő, a megtámadott fát elpusztítja. A fák 
törzsén és ágain, többnyire magasan a talaj felett jelenik meg. 
A fákat pusztító taplók csak a már elszáradt farészen hoznak 
termőtestet, ezért úgy tűnik, mintha a gomba csak utólag telepe- 
dett volna rá az elhalt fára, pedig az ágak vagy az egész fa elszá- 
radását az élő fa belsejében szétterjedő taplógomba fonalai 
okozzák. 


3. Lepketapló (Trametes versicolor). Legyező vagy félkör alakú, 
vékony, bőrszíjszerűen szívós állományú. Leginkább több példány 
virágsziromszerűen, csoportosan együtt terem. Felül körben sávos, 
sokszínű, tarka, bársonyos. Lombos fák tuskóján, törzsén, kor- 
hadó ágain terem. Farontó kártevő. A tölgyfán a leggyakoribb. 


4. Könnyező házigomba (Merulius lacrymans). Lepényszerű, szí- 
vós, szétterülő termőteste barnássárga, rozsdasárga, olajsárga, 
lyukacsos felületű, fehér szegéllyel. Többnyire csak a vattaszerű 
fehér szövedéke, később pedig a faanyagot behálózó szürkés 
papírszerű rostos kötegei találhatók, mert termőtestet nem mindig 
fejleszt. Épületekben a beépített faanyagot, padlót, ajtófélfát, 
egész lakásokat, könyvtárakat tesz tönkre ez a veszélyes kártevő. 
Kiirtása igen nehéz, szaktudást és nagy gondosságot igényel. Ezért 
kormányrendelet írja elő, hogy az épületgombásodást kötelező 
bejelenteni. 

1. Mozsárütő gomba (Clavariadelphus pistillaris). Jellegzetes, 
bunkó alakú gomba. Színe barnássárga, okkerbarna. Húsa fehér, 
eleinte puha, később szívós-rostos, rossz ízű. Erdők talaján, nyá- 
ron és ősszel terem. Fogyasztásra nem való. Hasonló alakú, 
bunkós vagy elágazó, kemény, szívós állományú, fekete, szürke 
vagy sárga színű, többnyire korhadó fadarabokon növő gomba 
sok van, ezek közül azonban egy sem ehető. 


2. Sárga korallgomba (Ramaria flava). Tévesen: szarvasgomba. 
Ágas-bogasan, korallszerűen elágazó, sárga színű. Tönkje vaskos, 
alul néha borvörös szín látható. Húsa fehér, kissé szívós, merev, 
az ágvégek kissé kesernyés ízűek. Savanyú talajú erdőkben, az 
északi hegyvidéken, nyáron és ősszel terem. Ehető, de vigyázzunk, 
mert vannak más sárga színű korallgombák is, amelyek hashajtó 
hatásúak. 


3. Rózsaszínű korallgomba (Ramaria botrytis). Ágas-bogasan, 
korallszerűen elágazó, de ágai rövidek és töve feltűnően vastag. 
Az ágvégek pirosas színűek. Később az ágak megnyúlnak, kifa- 
kulnak. Fehéres húsa merev, kissé szívós. Savanyú talajú erdők- 
ben, nyáron és ősszel terem. Ehető, de ajánlatos leforrázni, mert 
anélkül kesernyés ízű. 


4. Petrezselyemgomba (Hericium  coralloides). Ágas-bogasan 
elágazó, fehér gomba, az ágain fésűsen álló hosszú tüskékkel. 
Idős korban sárgás-fehéres, barnás lesz. Húsa fehér, szívós. 
Lombos és fenyőfák tuskóján, száraz ágain, nyáron és ősszel 
terem. Kirántva ehető. Nálunk nincsen jelentősége, mert ritka. 

1. Barna csészegomba (Peziza badia). Csésze vagy tányér alakú. 
Húsa törékeny, ropogós. Nedves helyeken, növényi hulladékokon, 
fűrészporon, tűznyomokon, főleg erdőtalajon, tavasztól őszig 
terem. A kis termetű barna csészegombák -— bár nem kiadósak - 
mind jó, ehető gombák. 


2. Tulipán csészegomba (Sarcosphaera eximia). Ismertetőjele, hogy 
csésze alakú termőteste tulipánra emlékeztetően cikkelyes szélű, 
és belseje feltűnően lila színű. Főleg fenyőerdőben, leginkább 
tavasszal terem. Mérgező. 


3. Redős papsapkagomba (Gyromitra esculenta)., Gömbölyded 
süvege agyvelőszerűen tekervényes és ráncos, vörösbarna, geszte- 
nyebarna színű. Belsejében egymástól válaszfalakkal elválasztott 
több üreg van. Tönkje fehéres bőrszínű. Hegyvidéki fenyőerdők 
talaján, tavasszal terem. Mérgező. Nyersen még halálos mérge- 
zéseket is okozhat! A kucsmagombával lehet összetéveszteni! 
Nálunk gyakoribb egyik jóval nagyobb rokona, amely a lombos 
erdők talaján, még az Alföldön is, tavasztól őszig sokfelé terem. 
Ez a faj nem annyira mérgező. 


4. Homoki papsapkagomba (Leptopodia monachella). Ismertető- 
jele: barnásfekete színű, 2-3 lebenyből álló süvege, amely éle- 
sen elüt fehér tönkjétől. Homokos, nedves talajon, tavasszal és 
nyár elején terem, különösen az alföldi nyárasokban gyakori. Kissé 
mérgező, nagyobb mennyiségben fogyasztva rosszullétet okoz. 
Gyakori ezenfelül a lombos erdők talaján még néhány kis termetű, 
fehér vagy szürke színű papsapkagomba, amely ugyancsak kissé 
mérgező. 

1. Ízletes kucsmagomba (Morchella esculenta). Kucsmára emlé- 
keztető, gödrös felületű süvege gömbölyű vagy tojás alakú, 
szürkés-barnás, sárgás-barnás, okkerszínű. Tönkje fehéres-okke- 
res. Belseje teljesen üres, együregű. Húsa ropogós, törékeny. 
Füves, bokros helyeken, erdőszélen, kertekben, kora tavasszal 
terem. Kitűnő ízű csemegegomba, töltött gombát készítenek 
belőle. 


2. Hegyes kucsmagomba (Morchella conica). Kucsmaszerű, 
gödrös felületű süvege hosszúkás, hegyes. Olajbarna-szürkésbarna 
színű, hosszanti sorokba rendezett gödörkékkel. Belseje teljesen 
üres. Húsa ropogós, törékeny. Bokros helyeken, erdőszélen, kora 
tavasszal terem. Kitűnő csemegegomba. Van még néhány más 
hasonló, de ritkább kucsmagomba is. Ezek mindegyike ehető, és 
jó ismertetőjelük üres belsejük. 


3. Fattyú kucsmagomba (Mitrophora semilibera). Kucsmája kúp 
alakú, olajbarna színű, sorokba rendezett gödrökkel, a sorok 
között hosszan futó feketés bordákkal. A süveg széle alul nincs 
a tönkkel összenőve, hézag van közötte és a tönk között. Belül tel- 
jesen üres. Húsa törékeny. Erdők talaján kora tavasszal terem. 
Jó, ehető gomba, de a többi kucsmagombánál csekélyebb értékű. 


4. Cseh kucsmagomba (Ptychoverpa bohemica). Kisebb termetű. 
Kucsmája gyűszű alakú, sárgásbarna-vörösbarna színű, ráncos. 
Csak a tönk csúcsával függ össze, a süveg fala és a tönk között 
a hézag a tönk csúcsáig ér. Belül üres, de vattaszerű bél tölti ki. 
Húsa igen törékeny. Erdők talaján, kora tavasszal terem. Ehető, de 
csak a fiatalja, mert vizenyős és hamar romlik. Ezért a gyűjtése 
nem általános. 

1. Szömörcsög (Ithyphallus impudicus). Süveges gombákra emlé- 
keztető, de süvege zöldes színű, nyálkás, ragadós. Fehér tönkje 
szivacsszerűen lyukacsos. Kibírhatatlanul büdös, dögszagú. Fiata- 
lon tojás alakú, belül kocsonyás, lágy állományú. Fehéres színű 
burka a kinőtt gombán bocskorként marad meg. Erdők talaján, 
nyáron terem. Dögszagával legyeket vonz, érthető, hogy nem 
fogyasztják. Az alföldi homokos talajú szőlőkben a hozzá igen 
hasonló, kisebb termetű homoki szömörcsög (Phallus hadriani) 
is gyakori. 


2. Erdei csillaggomba (Geastrum fimbriatum). Különös, csillag 
alakú, mert külső burka gerezdesen szétterül a megmaradó göm- 
bölyű, belső rész körül. Színe: világosbarna, okker. Idős korban 
belseje barna spóraporrá válik. Több hasonló rokonával együtt 
az erdők talaján, nyáron és ősszel terem. Étkezésre alkalmatlan. 


3. Szürke pöfeteg (Bovista plumbea). Kicsi, gömbölyű, golyó 
alakú gomba. Kezdetben fehér, később szürke. Belseje idős korban 
barna spóraporrá válik. Réten, legelőn, tavasztól őszig terem. 
Amíg belseje fehér, minden pöfeteg ehető. 


4. Bimbós pöfeteg (Lycoperdon perlatum). Jellegzetes, fordított 
körte alakú. Fiatalon fehér, könnyen letörölhető szemcséktől 
érdes. Később csupasz és megbarnul. Húsa sajtszerűen puha, 
fehér, de idős korban a belseje olajbarna spóraporrá válik, és a 
csúcsán keletkező nyíláson füstszerűen kipöfög. Erdőben, réten, 
kertben, esők után mindenfelé gyakori. A hozzá hasonló többi 
pöfeteggel együtt addig jóízű, ehető gomba, míg belseje fehér, 
ilyenkor érdemes gyűjteni. Igen jól szárítható is. 

1. Óriás pöfeteg (Langermannia gigantea). Igen nagy, emberfejnél 
is nagyobb, gömbölyű, fehér. Belseje kezdetben fehér, sajtszerűen 
vágható, sajátos szagú. Később megbarnul, belül barna spórapor- 
rá válik, megpuhul és szétesik. Réten, kertben, bokros helyeken, 
elsősorban a Dunántúl északi részén, nyáron és ősszel terem. Amíg 
belseje fehér, finom csemege, különösen rántva. Szárítani is 
kitűnően lehet! 


2. Áltrifla (Scleroderma aurantium). Belseje már kezdetben sem 
tiszta fehér, hanem szürkés-lilás, később fekete, éretten spóra- 
porral teli. Kérge repedezett, kemény, sárgás-rozsdabarnás színű. 
Burgonya alakú. Alján elágazó, gyökérszerű része van. Íze nyersen 
is rossz, csípős, szaga kellemetlen. Bokros helyeken, erdőszélen, 
nyáron és ősszel terem. Mérgező, 


3. Homoki szarvasgomba (Mattirolomyces terfezioides). A földben 
terem, de gyakran megrepeszti a talajt, kissé kibújik. Kettévágva 
belseje fehér, márványozott rajzolatú. Elég nagy termetű — ököl 
nagyságú. Kívül is fehér, sárgásfehér, később megbarnul. Kezdet- 
ben jó, később igen kellemetlen szagú. Homokos talajban, aká- 
cosokban, kertben gyümölcsfák alatt is, nyáron és ősszel terem. 
Fiatalon ehető, később kellemetlen ízű és szagú. 


4. Nyári szarvasgomba (Tuber aestivum). Ez is föld alatti gomba, 
régen disznókkal túratták ki. Kettévágva belseje márványozott 
rajzolatú. Kívül feketésbarna, sötétbarna, rücskös, repedezett 
kéreg fedi. Belseje eleinte fehér, később szürkésbarna, végül feke- 
tés. Erdőben, főleg tölgyfák alatt, a talajban, nyáron és ősszel 
terem. Kitűnő ízű csemegegomba. Az erdei állatok — szarvas, őz, 
vaddisznó — igen kedvelik. A szarvasgombák között több kitűnő 
csemegegomba faj van, de nehéz rájuk találni. Egyikük a francia 
konyha kedvence, ott termesztik is. 


60 


XXIX. tábla 


NÉVMUTATÓ 


(A római számok a színes táblákat, az arab számok a képeket 


ismertető szövegoldalakat jelölik.) 


Áltrifla XXIX., 60 
Árvégű fülőke XVI., 34 


Barna csészegomba XXVI., 54 
Barna érdesnyelű tinóru 
XXI., 44 
Barna gyűrűstinőru XXI., 44 
Barnulóhúsú galambgomba 
IX., 20 
Begöngyöltszélű 
cölöpgomba XII., 26 
Bimbós pöfeteg XXVIIL, 58 
Büdös galambgomba VIII., 18 
Bükkfatapló XXIV., 50 


Császárgomba II., 6 

Cseh kucsmagomba XXVII., 56 
Csengettyűgomba III, 8 
Csoportos pereszke VIII., 18 
Csoportos tuskógomba XIV., 30 


Döggomba VI., 14 
Dióízű galambgomba X., 22 


Elefántcsont csigagomba 

XII., 26 
Erdei csillaggomba XXVIII., 58 
Erdei csiperke IV., 10 
Erdőszéli csiperke IV., 10 
Erestönkű laskagomba XV., 32 


62 


Farkastinóru XXII., 46 
Fattyú kucsmagomba 

XXVII., 56 
Fehér gyilkos galóca I., 4 
Fehér porhanyósgomba 

XVII., 36 
Feketedő nedűgomba XIX., 40 
Fenyőpereszke VII., 16 
Fenyőtinóru XXI., 44 
Fülőkék XVI., 34., XVII., 36 


Gerebengomba XXIII., 48 
Gyapjas tintagomba 

XVIII, 38 
Gyapjaslábú fülőke XVII., 36 
Gyilkos galóca I., 4 
Gyökeres fülőke XVI., 34 
Gyűrűs tuskógomba XIV., 30 


Hánytató galambgomba 
JAS 20 

Homoki szarvasgomba 
XXIX., 60 

Hegyes kucsmagomba 
XXVII., 56 

Homoki papsapkagomba 
XXVI., 54 


Ízletes kucsmagomba 
XXVII., 56 


Ízletes nagy galambgomba 
IX. 20 

Ízletes tőókegomba V., 12 

Ízletes vargánya XX., 42 


Kajsza lisztgomba XII., 26 

Kékhátú galambgomba X., 22 

Kenyérgomba XI., 24 

Kerti csiperke IV., 10 

Kerti susulyka XVIII., 38 

Kerti tintagomba XVIII., 38 

Kesernyés tinóru XXII., 46 

Keserűgomba X., 22 

Késői laskagomba XV., 32 

Királyvargánya XX., 42 

Könnyező házigomba 
XXIV., 50 


Lepketapló XXIV., 50 
Légyölő galóca I., 4 
Lila pereszke VIL, 16 


Májgomba XXIII., 48 

Májusi pereszke VII., 16 
Mezei szegfűgomba XVII., 36 
Molyhos tinóru XX., 42 
Mozsárütő gomba XXV., 52 


Nagy döggomba VI., 14 
Nagy fehér galambgomba 
VIIL, 18 

Nagy őzlábgomba III., 8 
Nyárfapereszke VIII., 18 
Nyárfa tőkegomba V., 12 
Nyári rétgomba XVII., 36 
Nyári szarvasgomba XXIX., 60 


Óriás pöfeteg XXIX., 60 
Óriás tölcsérgomba XIII., 28 
Okkerszínű vargánya XX., 42 
Ördögszekér gomba XV., 32 


Párducgalóca I., 4 

Parlagi tölcsérgomba XIII., 28 
Pecsétviasz-gomba XXIV., 50 
Pénzecskegomba XIV., 30 
Petrezselyemgomba XXV., 52 
Pikkelyes nyárfagomba XV., 32 
Piros galambgomba IX., 20 
Piruló galóca II., 6 

Pisztric gomba XXIII., 48 


Ragadós bocskorosgomba II., 6 
Redős papsapkagomba 
XXVI., 54 
Retekszagú fakógomba VI., 14 
Retekszagú kígyógomba 
XIX., 40 
Rizike XI., 24 
Rókagomba XIX., 40 
Rózsaszínű korallgomba 
XXV., 52 
Rozsdásszárú fülőke XVI., 34 


Sárga gerebengomba XXIII., 48 
Sárga gévagomba XXIII., 48 
Sárga kénvirággomba V., 12 
Sárga korallgomba XXV., 52 
Sárga rókagomba XIX., 40 
Sárguló csiperke IV., 10 
Sátántinóru XXII., 46 

Sötét trombitagomba XIX., 40 
Sereges tölcsérgomba XIII., 28 


63 


) AZSREZERENETSESÉBB a 


Selyemgomba II., 6 
Szegfűgomba XVII., 36 
Szömörcsög XXVIII., 58 
Szőrgomba XI., 24 

Szürke pöfeteg XXVIII., 58 
Szürke tölcsérgomba XIII., 28 


Tarlógomba III., 8 

Tavaszi rétgomba V., 12 
Téglavörös susulyka XVIII., 38 
Tejpereszke VII., 16 

Téli fülőke XVI., 34 

Tövisalja gomba VI., 14 
Tulipán csészegomba XXVI., 54 


HU ISSN 0324-3168 
ISBN 963 11 2833 4 


Móra Ferenc Ifjúsági Könyvkiadó, Budapest 


Felelős kiadó: Szilvásy György igazgató 


Kossuth Nyomda (81.0458), Budapest, 1982 


Felelős vezető: Bede István vezérigazgató 
Felelős szerkesztő: D. Nagy Éva 
Szakmailag ellenőrizte: Dr. Bohus Gábor 
Műszaki vezető: Haás Pál 

Műszaki szerkesztő: Beszédes Natasa 
Képszerkesztő: Árva Ilona 


Változékony pókhálósgomba 
VI., 14 

Változékony tinóru XXII., 46 

Varas zöld galambgomba 
3.28 

Vörhenyes őzlábgomba III., 8 

Vörösbarna tejelőgomba 
XI.,.24 

Vörös érdesnyelű tinóru 
XXI., 44 

Vöröses nyálkásgomba XII., 26 

Világító tölcsérgomba XIV., 30 


Zöld harmatgomba V,, 12 


115 000 példány, Terjedelem: 2,8 (A/5) ív. IF 4348 


